Da Beckstein hod sie zur Zeid vo da rod-greana Regierung (1998 bis 2005) an Nama ois Obbositionspoliktika bei innenbolidischn Themen gmacht. Seine Foadarunga warn dem vom damoilign Bundesinnenminista Otto Schily oft recht ähnlich. Ea is aba drodzdem ois kandiger Opposidioneia wahrgnomma worn. Ois Innenminista is da Beckstein für weida geade Maßnahmn eidredn, um de innare Sichaheid zum erhöhn, wia z. B. Videoübawachung, Biomedrie und Genanalyse bei Straftäta. Und er hod oiwei a fui schärfare Zuawandarungsbolidik gfoadad, de a mid da Terrorismusabwehr begründ hod. Außadem isa füa hähare Strafn bei so genannten "Bagateidellikdn", wia z. B. Graffiti.